Školovanje u školi - Mandić, Sofija (Peščanik NVO, 2021)
Juče smo saznali da je Krizni štab za borbu protiv koronavirusa odlučio da se nastava u školama od 1. septembra održava pretežno regularno, sa punim odeljenjima i časovima od 45 minuta. Povratak škole u redovne okvire bi načelno mogla biti dobra vest. Razumni su prigovori roditelja da škola (već treću školsku godinu u nizu) nije mesto širenja zaraze opasnije od proslava, letovanja, restorana, koncerata i festivala koji su se tokom leta održavali bez zabrana. Međutim, način donošenja navedene odluke, najavljeni izuzeci od primene, kao i prostor za naknadnu izmenu redovnog režima rada upućuju na potrebu da se sprovođenje nastave tokom epidemije konačno sagleda i iz ugla prava na obrazovanje